
Odgojno-obrazovni ishodi učenja:
OŠ KV B.5.1.; OŠ KV B.5.2.; OŠ KV C.5.1.; OŠ KV D.5.1.; OŠ KV D.5.2. Učenik rješava zadatke iz pisane provjere.

	Ključni pojmovi
	Abraham, Sara, Izak, Jakov, Josip, Šaul, Samuel, David, Golijat, Mesija, Salomon, Betlehem, Nazaret, Jeruzalem, kraljevstvo Božje, Isusovi suvremenici, ozdravljenja, apostoli, Duhovi, prva kršćanska zajednica, sv. Stjepan, progoni, sv. Petar, sv. Pavao, Milanski edikt, sloboda Crkve

	Nastavne metode
	razgovor, usmjereno promatranje, rad na pitanjima pisane provjere

	Oblici rada
	individualni rad

	Nastavna sredstva
	obrazac 2. pisane provjere

	Međupredmetne poveznice
	Učiti kako učiti; Hrvatski jezik – čitanje, sažimanje, obrazlaganje i ispravljanje rečenica


Vrednovanje:
Vrednovanje za učenje: u ovoj pripremi nije predviđeno vrednovanje za učenje.
Vrednovanje kao učenje: samovrednovanje.
Vrednovanje naučenoga: pisanje 2. pisane provjere znanja (brojčano ocjenjivanje)


TIJEK NASTAVNOGA SATA

	I. UVODNI DIO – DOŽIVI (približno 3 minute)



Uvodna molitva:
Oče naš…

ili:

Bože, podari nam danas mir, sabranost i bistrinu misli. Pomozi nam pažljivo pročitati svako pitanje, prisjetiti se naučenoga i pošteno pokazati svoje znanje. Daj nam strpljenja da ne žurimo i pouzdanja da učinimo najbolje što možemo. Amen.

	Alternativa: Vjeroučitelj će pročitati: „Nauči me razboru i znanju, jer u zapovijedi tvoje vjerujem.“ (Ps 119,66) Nakon kratke tišine učenici će u sebi zamoliti Boga za mir, sabranost, razboritost i jasnoću misli kako bi pažljivo pročitali zadatke, prisjetili se naučenoga i pokazali svoje znanje.



Motivacija:
Vjeroučitelj će na ploči prikazati četiri područja druge pisane provjere: PRAOCI I KRALJEVI – ISUSOV ŽIVOT – APOSTOLI – PRVA CRKVA.

PRAOCI I KRALJEVI   •   ISUSOV ŽIVOT   •   APOSTOLI   •   PRVA CRKVA
Prije početka učenici će tiho ponoviti:

Najprije pročitam cijelo pitanje.
Prisjetim se kojem području pripada.
Odgovor napišem jasno i provjerim ga.

Najava teme:
Danas ćemo pisanim putem pokazati što smo naučili u ovoj nastavnoj cjelini. Pažljivo čitajte zadatke, mirno razmišljajte i dajte sve od sebe.
	II. SREDIŠNJI DIO – OTKRIJ I POVEŽI (približno 40 minuta)



Aktivnost 1:  Obrada sadržaja
Učenici pišu drugu pisanu provjeru znanja. (Obrazac 61b)

(Zaokružena pitanja: IOOP i PP!)
[bookmark: _Hlk210253247]
Obrazac pisane provjere:

[bookmark: _Hlk218154982]klikni ovdje - poveznica - PDF

klikni ovdje - poveznica – WORD


Rješenja pisane provjere:

klikni ovdje - poveznica – PDF

klikni ovdje - poveznica - WORD

Pitanja iz pisane provjere:

Pitanja: (Zaokružena pitanja: IOOP i PP!)
1. Navedi 3 najvažnija pretka ili patrijarha izraelskog naroda iz Starog zavjeta! – udžbenik, str. 28 (3 boda)
②    Kako se zove praotac vjere židova i kršćana? – udžbenik, str. 29 (1 bod)
3. Kako su se zvali Abrahamova žena i sin? – udžbenik, str. 31 (2 boda)
4. Navedi imena Izakovih sinova! – udžbenik, str. 32 (2 boda)
⑤    Što su braća iz ljubomore napravila Josipu? – udžbenik, str. 33 (1 bod)
6. Tko je bio Šaul i tko ga je pomazao za kralja? – udžbenik str. 35 (2 boda)
⑦    S kim je David ušao u dvoboj? – udžbenik str. 36 (1 boda)
8. Čime je David pobijedio Golijata?- udžbenik str. 36 (2 boda)
⑨    Tko dolazi iz Davidove kraljevske loze? – udžbenik str. 38 (1 bod)
10. Objasni značenje hebrejske riječi „Mesija“! – udžbenik, str. 38 (1 bod)
⑪   Kako se zvao Davidov sin? – udžbenik str. 39 (1 bod)
12. Koju važnu građevinu je Salomon dao sagraditi? – udžbenik str. 39 (1 bod)
⑬   Po čemu je Salomon bio poznat? – udžbenik str. 39 (1 bod)
⑭   U kojem gradu se rodio Isus? – udžbenik str. 42 (1 bod)
⑮   U kojem gradu je Isus odrastao? – udžbenik str. 42 (1 boda)
16. S kim je Isus odrastao? – udžbenik str. 42 (2 boda)
⑰   U kojem gradu je Isus umro? – udžbenik, str. 42 (1 bod)
⑱   Koji je temeljni zakon Isusovog kraljevstva? – udžbenik str. 44 (1 bod)
19. Popuni rečenice: - vidi udžbenik str. 45 (7 bodova)
U Isusovo vrijeme postojale su različite ______________  i ___________________ skupine kao što su: _________________, ___________________, _____________________________, ___________________ i _________________.
⑳   Navedi jedno Isusovo ozdravljenje! - udžbenik str. 46 (1 bod)
21. Navedi imena barem četvorice Isusovih apostola! – udžbenik str. 48 (4 boda)
22. Kada i gdje je rođena prva kršćanska zajednica? – digitalni udžbenik str. 52 (2 boda)
㉓   Kako se zove prvi kršćanski mučenik? – udžbenik str. 53 (1 bod)
24. Nabroji tri najgora progonitelja Crkve i kršćana u prvim kršćanskim vremenima! – udžbenik str. 53 (3 boda)
25. Popuni rečenice: - vidi udžbenik str. 53 (5 bodova)
Car __________________ u _____ stoljeću, _________ godine _________________ ediktom daje Crkvi _________________ .
26. Stavi kvačicu kod tvrdnji na prikladno mjesto! – udžbenik str.17 (13 bodova)
	TVRDNJA
	PETAR
	PAVAO

	Prva i druga poslanica Solunjanima
	
	

	Zatajio Isusa 3 puta
	
	

	Savao
	
	

	Osuđen razapinjanjem naopačke u Rimu
	
	

	Putovanje u Efez
	
	

	Šimun zvani
	
	

	„Savle, Savle, zašto me progoniš?“
	
	

	Prvi rimski biskup (papa)
	
	

	Stijena
	
	

	Progonitelj kršćana
	
	

	Ribar
	
	

	Misijska putovanja
	
	

	Apostol naroda
	
	



	Pojašnjenja:
UKUPNO: 61 bod.
od 1-10 bodova = nedovoljan
od 11-24 bodova = dovoljan
od 25-44 bodova = dobar
od 45-54 bodova = vrlo dobar
od 55-61 bodova = odličan
	Pojašnjenja IOOP i PP:
UKUPNO: 12 bodova.
od 1-2 bodova = nedovoljan
od 3-4 bodova = dovoljan
od 5-7 bodova = dobar
od 8-10 bodova = vrlo dobar
od 11-12 bodova = odličan



	III. ZAVRŠNI DIO – IZRAZI (približno 2 minute)



Samovrednovanje:
Nakon predaje pisane provjere učenici ostaju sjediti. Na znak vjeroučitelja pokazuju:
· palac gore – radio sam pažljivo i zadovoljan sam svojim trudom 
· palac vodoravno – uglavnom sam zadovoljan, ali nekoliko mi je zadataka bilo teško 
· palac dolje – bilo mi je teško i trebat će mi dodatno objašnjenje ili vježba. 
[image: ]
Završna molitva:
Bože, hvala Ti za vrijeme u kojem smo mogli pokazati svoje znanje. Predajemo Ti ono što smo znali, ali i ono u čemu možda nismo bili sigurni. Pomozi nam rezultat prihvatiti mirno, iz pogrešaka učiti i radovati se svakom napretku. Neka ono što smo učili o vjeri, hrabrosti, ljubavi i svjedočenju postane dio našega života. Amen.

Ili:
Anđele, čuvaru mili…
ili:
Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]

